ddrg/super_eurlex huggingface dataset:
SK Úradný vestník Európskej únie C 27/5

Oznámenie francúzskej vlády týkajúce sa smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov, nazývané „povolenie Montargis“)

(2006/C 27/04)

(Text s významom pre EHP)

Žiadosťou zo 16. augusta 2005 spoločnosť Essence de Paris so sídlom na 26bis, rue des Cornouillers, F-78480 Verneuil sur Seine (Francúzsko), požiadala o výlučné povolenie na vyhľadávanie tekutých alebo plynných uhľovodíkov, nazývané „povolenie Montargis“, na území s rozlohou približne 538 kilometrov štvorcových, ktoré sa týka departementu Loiret.

Obvod tohto povolenia tvoria oblúky poludníkov a rovnobežiek postupne spájajúcich uvedené vrcholy, definované geografickými súradnicami, pričom začiatok je Parížsky poludník.

Vrcholy Zemepisná dĺžka Zemepisná šírka A 0,20 stupňa V 53,40 stupňa S B 0,60 stupňa V 53,40 stupňa S C 0,60 stupňa V 53,20 stupňa S D 0,20 stupňa V 53,20 stupňa

Podávanie žiadostí

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky potrebné na udelenie oprávnenia, ktoré sa stanovujú v článkoch 3, 4 a 5 zmeneného a doplneného dekrétu 95-427 z 19. apríla 1995 o oprávneniach na ťažbu.

Spoločnosti, ktoré majú záujem o toto povolenie, môžu v časovej lehote deväťdesiatich dní po uverejnení príslušného stanoviska v Úradnom vestníku Európskej únie predložiť konkurenčnú žiadosť podľa podmienok uvedených v stanovisku o získaní ťažobných oprávnení na ťažbu uhľovodíkov vo Francúzsku, uverejnenom v Úradnom vestníku Európskych spoločenstiev C 374 z 30. decembra 1994 na strane 11, a stanovených zmeneným a doplneným dekrétom č. 95-427 z 19. apríla 1995 o oprávneniach na ťažbu (Úradný vestník Francúzskej republiky z 22. apríla 1995).

Konkurenčné žiadosti treba poslať na ministerstvo, ktoré spravuje bane, na nižšie uvedenú adresu. Rozhodnutia o počiatočnej žiadosti a o konkurenčných žiadostiach sa uskutočnia v lehote dvoch rokov odo dňa prijatia počiatočnej žiadosti francúzskymi orgánmi, čiže najneskôr do 16. augusta 2007.

Podmienky a požiadavky týkajúce sa činnosti a jej zastavenia

Žiadatelia sa odkazujú na články 79 a 79.1 ťažobného kódexu a na zmenený a doplnený dekrét č. 95-696 z 9. mája 1995 o začatí ťažobných prác a o ťažobnej politike (Úradný vestník Francúzskej republiky z 11. mája 1995).

Doplňujúce informácie sú k dispozícii na Ministerstve hospodárstva, financií a priemyslu (generálne riaditeľstvo pre energiu a suroviny, riaditeľstvo energetických zdrojov a nerastov, kancelária pre banskú legislatívu [ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière)], 61, boulevard Vincent Auriol, Télédoc 133, F-75703 Paris Cedex 13 (tel.: (33) 144 97 23 02, fax: (33) 144 97 05 70).

Právne a regulačné ustanovenia uvedené vyššie možno nájsť na internetovej stránke: http://www.legifrance.gouv.fr

(1) Ú. v. ES L 164, 30.6.1994, s. 3.
5.

Poradný výbor súhlasí s Komisiou, že navrhnutá koncentrácia bude mať pravdepodobne za následok významné narušenie účinnej hospodárskej súťaže na spoločnom trhu alebo na jeho podstatnej časti a v EHP. S intervenčným kardiologickým (IK) inštrumentáriom: a) v dôsledku posilnenia dominantného postavenia spoločnosti Guidant na trhu s ovládateľnými vodičmi (SGW) S endovaskulárnym inštrumentáriom: b) najmä v dôsledku vytvorenia dominantného postavenia na vnútroštátnych trhoch s balónom expandovateľnými stentmi (BX) v Rakúsku, Belgicku, Francúzsku, Nemecku, Taliansku, Luxembursku, Holandsku, Portugalsku a Španielsku c) najmä v dôsledku vytvorenia dominantného postavenia, pretože navrhovaná koncentrácia bude mať nekoordinované nepriaznivé účinky na vnútroštátnych trhoch Rakúska, Belgicka, Francúzska, Fínska, Nemecka, Talianska, Luxemburska, Holandska, Portugalska a Španielska so samoexpandovateľnými karotickými stentmi (karotické stenty SX) d) najmä v dôsledku vytvorenia dominantného postavenia, pretože navrhovaná koncentrácia bude mať nekoordinované nepriaznivé účinky na vnútroštátnych trhoch Rakúska, Belgicka, Francúzska, Fínska, Nemecka, Talianska, Luxemburska, Holandska, Portugalska a Španielska so samoexpandovateľnými nekarotickými stentmi ( nekarotické stenty SX) S kardiochirurgickým inštrumentáriom: e) pretože táto koncentrácia bude mať za následok dominantné postavenie na trhu s endoskopickým inštrumentáriom pre odber cievneho štepu (EVH).
SK Úradný vestník Európskej únie C 114/5

Zverejňovanie dokumentov resp. súborov podliehajúcich záväzku odborného alebo obchodného utajenia, ktoré sú uchovávané v historických archívoch EIB — Vyhľadať korešpondentov

(2006/C 114/07)

Banka by chcela informovať nasledujúce organizácie alebo ich právnych nástupcov o svojom zámere sprístupniť dokumenty, ktoré sa ich týkajú a na ktoré sa pôvodne vzťahoval záväzok odborného alebo obchodného utajenia, v súlade so svojimi „Pravidlami pre historické archívy“, ktoré boli zverejnené v Úradnom vestníku Európskej únie C 289 zo dňa 22. novembra 2005, strana 22. Preto by tieto organizácie mali skontaktovať EIB na nasledujúcej adrese do ôsmych týždňov od dátumu vydania tohto oznámenia. Po tomto termíne sa banka rozhodne, či povolí zverejnenie týchto dokumentov podľa článku 2 vyššie uvedených pravidiel.

Adresa EIB: BEI, 100, boulevard Konrad Adenauer, L-2950 Luxembourg

Do rúk: pán Eric Van Der Elst, vedúci Inštitucionálneho archívu a Internej komunikácie, e-mail: e.vanderelst@eib.org.

Odvetvie Korešpondent Názov projektu Štát (1) Výroba elektrickej energie Ministero dell'Economia e delle Finanze, Dipartimento del Tesoro CM 001 Mercure CM 001 Sincat CM 001 Celene Taliansko Výroba elektrickej energie Ministero dell'Economia e delle Finanze, Dipartimento del Tesoro CM 002 Taloro Taliansko Dopravné zariadenie Ministero dell'Economia e delle Finanze, Dipartimento del Tesoro CM 003 Alfa Romeo Taliansko Základné kovy a kovové výrobky Ministero dell'Economia e delle Finanze, Dipartimento del Tesoro CM 004 Tarente Taliansko Železnice Ministero dell'Economia e delle Finanze, Dipartimento del Tesoro FS Genova Modane Taliansko Výroba elektrickej energie Ministère de l'Économie des finances et de l'industrie, direction du Trésor et de la politique économique Oraison Francúzsko Zachytávanie, úprava a dodávka vody a zavlažovanie Ministère de l'Économie des finances et de l'industrie, direction du Trésor et de la politique économique Bas-Rhône-Languedoc Francúzsko Železnice Ministère de l'Économie des finances et de l'industrie, direction du Trésor et de la politique économique SNCF Modane Chambery Francúzsko Výroba elektrickej energie Rheinisch-Westfälisches Elektrizitätswerk AG Société Électrique de l'Our Luxemburg Výroba elektrickej energie Société éléctrique de l'Our SA (SEO) Société Électrique de l'Our Luxemburg Chemikálie a chemické výrobky Compagnie Saint-Gobain Aquitainechimie Francúzsko Výroba elektrickej energie Bundesministerium für Wirtschaft Bewag I Nemecko Chemikálie a chemické výrobky Farbenfabriken Bayer AG Progil Bayer Ugine Francúzsko Železnice Ministero delle Infrastutture e dei Trasporti, Dipartimento per i trasporti terrestri, Direzione generale del trasporto ferroviaro FS Genova Modane Taliansko

(1) Štát, v ktorom bol projekt financovaný
8.

Väčšina Poradného výboru preto súhlasí, že operácia, za predpokladu, že bude v plnom súlade so záväzkami uloženými stranám, by mala byť deklarovaná za operáciu, ktorá je v súlade so spoločným trhom a s uplatňovaním Dohody o EHP. Menšina nesúhlasí.
19.

Pokiaľ ide o ďalšie spracúvanie súdnymi orgánmi, do úvahy by sa mal vziať právny základ nariadenia. Články 61 a 67 ZES boli prenesené do rámca Zmluvy o ES Amsterdamskou zmluvou. Toto znamená, že rozsah uplatňovania smernice 95/46/ES, ktorý vylučuje aktivity spadajúce mimo právo Spoločenstva, pokrýva túto oblasť len od nadobudnutia platnosti Amsterdamskej zmluvy. Keďže táto oblasť nebola pokrytá smernicou v čase jej prijatia, je pravdepodobné, že nie všetky štáty úplne vykonali pravidlá ochrany údajov, pokiaľ ide o aktivity civilných súdnych orgánov: harmonizácia vnútroštátneho práva ochrany údajov najmä v tejto oblasti nie je zďaleka ukončená. Súdny dvor potvrdil vo veci Österreichischer Rundfunk (3), že smernica 95/46/ES má široký rozsah pôsobnosti a že je možné akceptovať len osobitné výnimky z jej základných zásad. Súd navyše ustanovil zoznam kritérií, ktoré sú relevantné aj vo vzťahu k tomuto návrhu. Súd najmä rozhodol, že zásah do súkromného života, akým je výnimka zo zásad ochrany údajov z dôvodu verejného záujmu, by mal byť primeraný, potrebný, ustanovený právom a predvídateľný.
2.

Poradný výbor súhlasí s Komisiou, že na účely posúdenia tejto operácie sú relevantnými trhmi výrobkov v plynárenskom odvetví: a) preprava plynu b) distribúcia (rozvod) plynu c) skladovanie plynu d) dodávky plynu obchodníkom e) dodávky plynu regionálnym distribučným spoločnostiam (ďalej „RDS“) f) dodávky plynu veľkým elektrárňam g) dodávky plynu veľkým priemyselným odberateľom (so spotrebou, ktorá je vyššia ako 500 m3/hodina) h) dodávky plynu malým živnostníkom a priemyselným odberateľom (so spotrebou, ktorá je nižšia ako 500 m3/hodina) i) dodávky plynu domácnostiam v odvetví energetiky: j) prenos elektrickej energie k) distribúcia elektrickej energie l) zabezpečenie rovnováhy sústavy m) veľkoobchodné dodávky elektrickej energie obchodníkom n) veľkoobchodné dodávky elektrickej energie verejným veľkopredajcom o) veľkoobchodné dodávky elektrickej energie RDS p) maloobchodné dodávky elektrickej energie stredným a veľkým živnostníkom a priemyselným odberateľom q) maloobchodné dodávky elektrickej energie malým živnostníkom a priemyselným odberateľom r) maloobchodné dodávky elektrickej energie domácnostiam
17.

Druhý typ rozšírenia zapadá do najnovších trendov policajnej spolupráce, podľa ktorých sa využívanie údajov zhromaždených súkromnými firmami na účely trestného konania stáva viac a viac dôležitým. EDPS uznáva, že môže byť potrebné takto využívať údaje. Najmä pre boj proti terorizmu a ostatnej závažnej trestnej činnosti môže byť potrebné mať pri trestnom konaní prístup k všetkým dôležitým informáciám vrátane informácií, ktoré majú súkromné subjekty (10). Povaha informácií a spravodajských informácií pochádzajúcich od súkromných subjektov si však vyžaduje ďalšie záruky okrem iného aj preto, aby sa zabezpečila presnosť týchto informácií, keďže ide o osobné údaje, ktoré sa v komerčnom prostredí zhromažďovali na komerčné účely. Malo by sa tiež zabezpečiť, aby sa tieto informácie zhromažďovali a spracovávali v súlade so zákonom podľa vnútroštátneho práva, ktorým sa vykonáva smernica 95/46/ES, skôr než sa zašlú do Europolu, a aby mal Europol povolený prístup k nim len za veľmi dobre definovaných podmienok a obmedzení: prístup by sa mal povoliť len v jednotlivých prípadoch a na osobitné účely a mal by byť pod kontrolou súdov v členských štátoch (11). EDPS preto navrhuje zahrnúť tieto podmienky a obmedzenia do znenia rozhodnutia.
60.

Sociálne posúdenie projektov v rozvojových krajinách: prístup Európskej investičnej banky (The Social Assessment of Projects in Developing Countries: The Approach of the European Investment Bank) – opisuje existujúcu prax EIB pri sociálnom posudzovaní projektov v rozvojových krajinách na podporu udržateľného rozvoja. Tento dokument zohľadňuje rastúcu relevanciu sociálnych otázok v tejto súvislosti a vysvetľuje cieľ banky postupne vytvoriť aktívnejší prístup k úvahám o sociálnom zabezpečení s počiatočným zameraním na rozvojové krajiny.
28.

EDÚOÚ víta skutočnosť, že bol požiadaný o konzultáciu o preukazoch Spoločenstva, a očakáva, že sa vezmú do úvahy tieto poznámky: — toto stanovisko sa uvedie v preambule nariadenia pred odôvodneniami („so zreteľom na stanovisko“), — počas procesu registrácie biometrických údajov sa vykonajú ľahko dostupné núdzové postupy, — uvedú sa rozhodnutia Komisie z 28. februára 2005 a 28. júna 2006„ustanovujúce technické špecifikácie noriem pre bezpečnostné znaky a biometriu v pasoch a cestovných dokladoch vydávaných členskými štátmi“, pretože sa zaoberajú technickými aspektmi PS, — biometrické údaje sa nebudú uchovávať v centralizovanej databáze, — obsah a formát biometrických údajov, o ktorých sa uvažuje, a záruky súvisiace so zavedením biometrických údajov do PS sa konkrétnejšie opíšu, — zohľadní sa skutočnosť, že pri zavádzaní interoperability systémov sa nesmie porušiť zásada obmedzenia účelu spracovania údajov a že každý návrh v tejto oblasti by sa mal predložiť na posúdenie EDÚOÚ, — pri spracovávaní biometrických údajov sa musí venovať osobitná pozornosť zásade účelnosti a zásade proporcionality, — s cieľom upútať pozornosť členov a zamestnancov inštitúcií je potrebné do odôvodnenia č. 6 návrhu doplniť odkaz na článok 33 nariadenia 45/2001 o práve personálu Spoločenstiev podávať sťažnosti, — EDÚOÚ si želá, aby návrh predpokladal vytvorenie úplného zoznamu príslušných orgánov, ktoré budú mať prístup k údajom, a vymedzenie práv prístupu, ktoré sa im udelia, — vzhľadom na osobitnú povahu biometrických údajov sa kritériá výberu subjektu uvedeného v článku 3 návrhu musia starostlivo vymedziť, — postup vydávania preukazov Spoločenstva podlieha podľa článku 27 ods. 1 nariadenia 45/2001 predbežnej kontrole Európskeho dozorného úradníka pre ochranu údajov, — v rámci predbežnej kontroly by sa mal v záujme analýzy aspektov týkajúcich sa ochrany údajov poskytnúť na posúdenie formulár žiadosti o PS, ako aj všetky ostatné dokumenty, aby sa uľahčila analýza prípadu, — je potrebné odporučiť vypracovanie usmernení s cieľom správne informovať osoby zodpovedné za spracovávanie údajov o ich povinnostiach, malo by sa uvažovať o osobitných školeniach o problematikách spracovávania citlivých údajov, — je potrebné sa ubezpečiť, že postupy umožňujú rešpektovanie zásady kvality údajov.
57.

EDPS odporúča zjednodušenie mechanizmu a stanovenie obmedzenej a presnejšej definície účelov iných ako trestné konanie, na ktoré sa môžu žiadať informácie, ako aj obmedzenie skupiny osôb, ktoré môžu žiadať o tieto informácie. Podľa názoru EDPS by iné osoby ako subjekt údajov mali mať právo zákonne žiadať o tieto informácie iba vo výnimočných prípadoch. Do návrhu by sa malo doplniť ustanovenie umožňujúce orgánom na ochranu údajov kontrolovať toto výnimočné používanie.
4.

Poradný výbor súhlasí s Komisiou, že záväzky navrhnuté zúčastnenými stranami sú postačujúce na to, aby odstránili: a) pochybnosti o hospodárskej súťaži na trhu pre výrobu energie vo vodných elektrárňach vyplývajúce z horizontálneho prekrývania koncentrácie; b) pochybnosti o hospodárskej súťaži na trhu(trhoch) pre konštrukcie metalurgických zariadení vyplývajúce z horizontálneho účinku koncentrácie, najmä prístupu Siemensu k strategickým informáciám SMS Demag, a preto by koncentrácia mala byť vyhlásená za zlučiteľnú so spoločným trhom.
—

V prípadoch, v ktorých to bude považovať za vhodné, sa EDPS tiež bude snažiť o uľahčenie postúpenia sťažnosti EO, ak by to sťažovateľ požadoval.
3.

Poradný výbor súhlasí s Komisiou, že na účely hodnotenia tejto operácie platí pre vymedzenie príslušných zemepisných trhov v súvislosti s plynom v Belgicku nasledovné: a) Dodávka plynu sprostredkovateľským predajcom – národný zemepisný trh. b) Dodávka plynu výrobcom elektriny – národný zemepisný trh. c) Dodávka plynu veľkým priemyselným zákazníkom – národný zemepisný trh. d) Dodávka plynu malým, priemyselným a obchodným zákazníkom – národný zemepisný trh. e) Dodávka plynu domácnostiam – národný alebo regionálny zemepisný trh. Ak by sa tieto trhy považovali za regionálne, príslušný trh výrobkov by zahŕňal len plyn L v regióne hlavného mesta Bruselu. f) Obchodovanie so zemným plynom na uzle – Belgický uzol a uzol VB. Väčšina členských štátov súhlasí, menšina nesúhlasí s bodom f).
2.

Väčšina členov poradného výboru súhlasí s Komisiou, že pri posudzovaní predmetnej transakcie: a) možno odlišovať uhličitan vápenatý od iných priemyselných minerálov používaných v papierenskom priemysle, b) uhličitan vápenatý používaný ako náter a uhličitan vápenatý používaný ako plnivo nie sú z pohľadu zákazníka vzájomne zameniteľné výrobky. Uhličitan vápenatý používaný ako plnivo c) podľa strany ponuky nepatria PCC plnivo a PCC náter na ten istý trh s výrobkami d) i) prieskum trhu a ii) ekonometrická štúdia pripúšťa záver, že existuje určitý stupeň konkurenčného tlaku zo strany PCC plniva na GCC plnivo a v menšom rozsahu aj naopak. Menšina členov poradného výboru nesúhlasí a menšina sa zdržala hlasovania. e) v súvislosti s PCC plnivom, ktoré môže dodať podnik in situ alebo ktoré môže byť predmetom komerčnej dodávky, nie je potrebné dospieť k záveru v otázke, či PCC plnivo dodávané in situ tvorí osobitný trh alebo nie, pretože navrhovaná transakcia podľa žiadnej primeranej definície trhu s výrobkami nevyvoláva obavy v oblasti hospodárskej súťaže. Menšina členov poradného výboru nesúhlasí. Uhličitan vápenatý používaný ako náter f) nie je nevyhnutné dospieť k záveru v otázke, či existujú osobitné trhy pre rôzne druhy GCC náteru. g) všetky druhy uhličitanu vápenatého určeného na natieranie (t.j. PCC určený na natieranie a GCC určený na natieranie, vrátane GCC s úzkou zrnitosťou a zmesí z GCC a PCC) sú z hľadiska zákazníka v určitom rozsahu zameniteľné alebo zastupiteľné. h) nie je nevyhnutné dospieť k záveru v otázke, či PCC nátery dodávané komerčne a PCC nátery dodávané in situ tvoria dva samostatné trhy.
2.

Poradný výbor súhlasí s Komisiou, že na účely hodnotenia súčasnej operácie relevantnými trhmi výrobku sú: v sektore zemného plynu: a) trh skladovania alebo alternatívne trh vyrovnávania zmien spotreby zemného plynu; b) veľkoobchodný trh zemného plynu; c) trh dodávky zemného plynu centralizovaným kombinovaným výrobcom tepla a elektrickej energie (CHP); d) trh alebo trhy dodávok zemného plynu veľkým priemyselným odberateľom a decentralizovaným CHP; e) trh alebo trhy dodávok zemného plynu nemeraným odberateľom typu malých podnikov a domácnostiam; v sektore elektrickej energie: f) veľkoobchodný trhu s elektrickou energiou (bez ohľadu na to, či zahŕňa, alebo nezahŕňa bilaterálny veľkoobchod a doplnkové služby, ktoré možno predstavujú samostatné trhy); g) trh finančných derivátov elektrickej energie (bez ohľadu na to, či obsahuje alebo neobsahuje CfD, ktoré možno predstavujú samostatný trh); h) maloobchodný trh predaja elektrickej energie meraným (podnikovým) odberateľom; i) maloobchodný trh predaja elektrickej energie nemeraným odberateľom (prevažne domácnostiam); pre ostatné trhy: j) trh teplární; k) trh tvorby popolčeka; l) trh obchodovania s právami na emisie CO2.
26.

Okrem toho tretie krajiny nedostávajú len údaje z centrálnej databázy podľa článku 95 RN. Článok 134a VP predpokladá aj prijímanie údajov od tretích krajín a medzinárodných organizácií a v tomto rozsahu Komisii tretie krajiny a medzinárodné organizácie potvrdzujú, že informácie boli získané a poskytnuté v súlade s pravidlami o ochrane osobných údajov. EDPS v tejto súvislosti zdôrazňuje význam zásady kvality údajov pri medzinárodných prenosoch údajov. Musí sa zabezpečiť dodržiavanie ustanovení nariadenia 45/2001 o presnosti a aktualizácii údajov, ktoré sa poskytujú Komisii a vkladajú do databázy. Preto bude pri uzatváraní dohôd o poskytnutí finančných prostriedkov dôležité vymedziť údaje, ktorých sa to týka, a záruky ich kvality. Potreba týchto záruk by sa mala premietnuť aj do vykonávacích predpisov.
—

Dozor nad činnosťami vnútroštátnych dozorných orgánov a EDPS by sa do určitej miery mal koordinovať s cieľom zabezpečiť dostatočnú úroveň zosúladenia a celkovú účinnosť v dohľade nad CIS. EDPS preto ako prvú možnosť navrhuje vloženie novej časti do článku 37, ktorá by stanovovala, že „EDPS zvolá aspoň raz ročne zasadnutie všetkých vnútroštátnych dozorných orgánov s cieľom riešiť otázky dohľadu týkajúce sa CIS. Dozornými orgánmi sa myslia členovia vnútroštátnych orgánov pre ochranu údajov a EDPS“. Lepším riešením by však bolo postupovať podľa prepracovanejšieho modelu, ktorý bol nedávno prijatý pre Schengenský informačný systém druhej generácie (SIS II). Aj článok 43 ods. 5 by sa v každom prípade v súlade s týmto postupom mal zmeniť a doplniť takto: „Výbor spolu s dozornou skupinou uvedenou v článku ... preskúma všetky problémy spojené s prevádzkou CIS, s ktorými sa stretnú dozorné orgány uvedené v článku 37. Výbor sa stretne v zložení ad hoc aspoň raz do roka.“
38.

EDPS tiež odporúča, aby návrh náležite zohľadnil potrebu umožniť účinné uplatňovanie práv dotknutých osôb v cezhraničnom kontexte. Dotknuté osoby budú musieť uplatňovať svoje práva v situácii, keď ich osobné údaje budú pochádzať od rôznych orgánov dvoch alebo viacerých krajín. Bolo by preto vhodné, aby tiež mohli dotknuté osoby uplatňovať svoje práva priamo prostredníctvom príslušného orgánu, ktorý dostáva osobné údaje od iných členských štátov. Znamenalo by to, že príslušný orgán, ktorý je v priamom kontakte s poistencom, by bol vyzvaný, aby plnil úlohu jedného kontaktného miesta nielen so zreteľom na dávky sociálneho zabezpečenia, ale aj so zreteľom na všetky osobné údaje spracovávané v súvislosti s týmito dávkami. Poistenec by vtedy mohol uplatniť svoje práva prostredníctvom príslušného orgánu bez ohľadu na pôvod údajov. EDPS preto vyzýva zákonodarný orgán, aby túto možnosť zvážil, a to aj na základe príkladov uvedených v iných návrhoch Komisie. (13)
22.

Pokiaľ ide o prevod údajov tretím krajinám a ich poskytovanie týmito krajinami, návrh Komisie ustanovuje rozhodovanie Komisie o primeranosti úrovne ochrany. Ak by takéto riešenie bolo pre Radu neprijateľné, viedlo by to k tomu, že o primeranosti by rozhodoval každý štát samostatne alebo by tieto údaje dokonca prevádzal bez preskúmania úrovne ochrany v danej tretej krajine. Neexistencia zosúladeného systému výmeny osobných údajov s tretími krajinami by mohla tiež: — narušiť vzájomnú dôveru orgánov členských štátov, keďže orgán by sa mohol brániť poskytnúť informácie orgánu v inom členskom štáte, ak by mohol tento členský štát v prípade neexistencie jasných záruk ochrany dané informácie poskytnúť aj orgánom tretích krajín; — viesť k obchádzkam. Ak by orgán členského štátu nemohol získať informácie od iného členského štátu priamo z dôvodu ochrany na základe rámcového rozhodnutia, mohol by požiadať o pomoc orgán tretej krajiny; — umožniť taktizovanie orgánov tretích krajín. Tieto orgány by mohli žiadať o informácie v členských štátoch s najmenej prísnymi požiadavkami na ich prevod. EDPS považuje za dôležité, aby sa zaviedli mechanizmy, ktoré by zaručovali spoločné normy a koordinované rozhodovanie o primeranosti úrovne ochrany, ako aj súlad s dohovorom Rady Európy č. 108 (najmä s jeho článkom 12) (12). Znenie rámcového rozhodnutia by malo takéto mechanizmy ustanoviť.
38.

Návrh neustanovuje výmenu osobných údajov s tretími krajinami alebo na účely medzinárodnej spolupráce. V tejto súvislosti sa však môže predpokladať, že k takejto spolupráci príde. V tomto ohľade by EDPS rád zdôraznil, že tieto výmeny by sa mali umožniť len vtedy, ak tretia krajina zabezpečí primeranú úroveň ochrany osobných údajov alebo ak prenos spadá do rozsahu jednej z výnimiek ustanovených v článku 9 ods. 6 nariadenia (ES) č. 45/2001. EDPS ďalej pripomína, že rovnaké pravidlá platia aj v prípade výmeny informácií medzi OLAF-om a inštitúciami a orgánmi EÚ, ktoré nie sú orgánmi Spoločenstva, ako napríklad EUROPOL alebo EUROJUST. EDSP v takých prípadoch dúfa, že sa schvália vhodné právne predpisy, ktorými sa ustanoví primeranosť rámca na ochranu údajov, ktorým by sa riadili inštitúcie a ktorý by im uľahčil prísun informácií pri dodržiavaní článku 9 ods. 2 nariadenia (ES) č. 45/2001. Prípadne by sa mohli schváliť nové právne predpisy, systém ochrany údajov ktorých by sa považoval za rovnocenný so systémom Spoločenstva a inštitúcií pri dodržiavaní článku 7 nariadenia (ES) č. 45/2001, čo by tiež viedlo k odstráneniu obmedzenia na prenos údajov do týchto inštitúcií.